काम्मां बनिऐ रौह्‌ने दा ए ओदा पहला मौका हा। अजें तकर ओ ध्याड़ी पर गै कम्म करदा आया हा। काम्मां बनिऐ ओ मजूर नई रेया, नौकर बनी गेया। ओदा कम्म-काज बज्झी गेदा हा। ए फिकर नईं हा जे भ्यागा के करनां, कुत्थै जाना? हून ओदियां जिम्मेदारियां टकोदियां हिंया। कम्म ध्याड़ी दे स्हाबा कन्नै नईं हा। हून ओ देसा गितै लोड़दा नाज पैदा करने दा कम्म करदा हा, लोकें गितै नाज कडदा जित खेतरा च ओ कम्म करै उत्थें पैदा बी दूएं कोला सक्खर होनी चाइदी।